Orðið hefur alltaf þótt hafa töframátt á Íslandi og fátt hræddust menn meira en formælingar ákvæðaskálda . Orðkynngina mátti líka nota til að halda frá sér óæskilegum öflum , þótt ekki sé það sem til er af særingum , stefnum og bænum í takt við opinberar kenningar kirkjunnar . Sumt af þessu efni er til þess gert að koma draugum til síns heima , stefna frá sér öndum og púkum eða til að halda tófunni fjarri búskapnum . Það sem heyra má í Kotbýli kuklarans er aðeins lítið brot af þessum textum , en eru flestum ókunnir . Einnig hljóma þar glefsur með röddum genginna Strandamanna úr safni hljóðritana sem varðveitt er hjá Stofnun Árna Magnússonar .